SUID-AFRIKAANSE RADIOLIGA NUUS SONDAG 9 NOVEMBER 2014 


Goeiemêre en welkom, jy kan nou luister na die weeklikse nuusuitsending van die 
Suid-Afrikaanse Radioliga wat gelees word deur 


(naam, roepsein en @OTH waar toepaslik). 


Die Suid-Afrikaanse Radioliga saai elke Sondag om 08:15 plaaslike tyd `n nuus- 
bulletin in Afrikaans en om 08:30 plaaslike tyd in Engels uit op HF en verskeie 
BHF en UHF herhalers landswyd. Vir Echolinkluisteraars is daar `n herleiding 
deur ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e/pos 
te ontvang. 


IN DIE NUUS VANDAG 

EERSTE WÊRELDOORLOG HERINNERINGSDAG DIENS VANDAG 
2015 SARL KONVENSIE IN BLOEMFONTEIN 

en 

KOMENDE KOMPETISIES 

Bly ingeskakel vir meer hieroor en ander nuus 


** Om ongeveer 05:00 UTC Op Maandag 11 November 1918, 96 jaar gelede, was 
die wapenstilstandooreenkoms in 'n spoorwegwa van Maarskalk Foch se spesiale 
trein in die bos by Rethondes in Frankryk aan die westelikefront onderteken. 
Om 11:00 UTC op Maandag die 11de November 1918 het die brul van kanonne 
skielik opgehou. Vrede en stilte het uiteindelik oor die westelikefront geheers 
en het ook sodoende die einde van die Eerste Wêreldoorlog aangekondig. Daar 
word geskat dat nagenoeg 9,5 miljoen soldate, matrose en vlieëniers van alle 
kante in die Groot Oorlog gesterf het. 


Die radio amateur gemeenskap herdenk vandag Herinneringsdag. 'n Spesiale 
Herinneringsdag diens sal vandag teen ongeveer 10:45 plaaslike tyd deur Ds. Jan 
Kramer, ZS6JRK, uitgesaai word as deel van Amateur Radio Today. Klubs kan 
ook die program vir plaaslike uitsending aflaai na 11:00 vandag. Die oudio-lêer 
kan van die Suid-Afrikaanse Radioliga webblad afgelaai word. Klik op Amateur 
Radio Today en volg die skakels 


Alle radio-amateurs word versoek om radiostilte te handhaaf tydens die diens, 
wat Suid-Afrikaners sal onthou wat in diens van hul land aan die oorlogsfront 
gesneuwel het. 


** Bloemfontein, die Stad van Rose, sal gasheer wees vir die volgende 2015 Suid- 
Afrikaanse Radioliga Nasionale Konvensie. Die konvensie sal aangebied word 
deur die Bloemfontein Amateurradioklub by die Bains Game Lodge van 17 tot 
19 April 2015. 


Bains Lodge is geleë op 42 ha van prima grond, 2 km wes van die Bloemfontein 
grens en bied 'n verskeidenheid van akkommodasie opsies elke behoefte en be- 
groting te pas. Wi-Fi hotspots en voldoende veilige parkering is beskikbaar vir 
jou gerief. 


Op `n omgewing vlak, is dit opmerklik dat die natuurlike habitat van plante 
en `n aantal wildspesies, insluitend springbokke en kameelperde, is in deeglike 
oorweging geneem met elke deel van die beplanning, wat verder bydra, tot die 
idilliese skoonheid van Bains Lodge. 'Teken die datum, 17 tot 19 April 2015 
nou alreeds in jou dagboek aan. Meer besonderhede sal binnekort op die Suid- 
Afrikaanse Radioliga web beskikbaar wees. 


** Die 2015 ARRL handboek met `n harde buiteomslag is nou beskikbaar by 
die SA Amateurradioontwikkelingstrust se aanlynboekwinkel. Volle posbeson- 
derhede en bestelvorms is beskikbaar by www.amateurradio.org.za. Kaapstad 
bestellings wat ontvang word voor of op 9 November, kan afgehaal word in Kaap- 
stad by die Easy Stay Hotel in Channel Walk, Century City, op 11 November 
2014. 


Jy luister na `n bulletin van die Suid-Afrikaanse Radioliga en nou nog nuus van 
die liga 


** Aansoek om lidmaatskap van die Suid-Afrikaanse Radioliga is ontvang van 
Jean-Jagues Bothma, ZR6BJJ. 


Enige besware teen die aanvaarding van die aansoeke moet die Suid-Afrikaanse 
Radioliga Sekretaris voor of op die Dinsdag na hierdie bulletin bereik. Lid- 
maatskap van die Suid-Afrikaanse Radioliga staan tans op 1 587 lede wat die 
nuut geslaagde RAF kandidate insluit. Daar is 34 geaffilieerde klubs. 


** Vanmiddag om 12:00 UTC kan jy deel te neem aan die Port Elizabeth Ama- 
teurradiovereniging se HF kompetisie met ESB aktiwiteite op 20, 15 en 10 meter. 
Die kompetisie eindig om 16:00 UTC. Roepseine en `n RS-verslag word uitgeruil. 
Jy kan deelneem as `n enkeloperateur basis- of veldstasie of `n multi-operateur 
basis- of veldstasie. Stasies word toegelaat om maksimum kraguitset te gebruik 
volgens die land se regulasies vanwaar 'n stasie aktief is. 


Een punt word toegeken vir elke @SO. 'n Stasie mag een keer per band gekontak 
word. Veldstasies moet hul telling vermeerder deur twee en 'n verdere ver- 
menigvuldiger van twee is beskikbaar indien die stasie gebruik maak van 'n nie- 
wins antenna met verwysing na 'n dipool. Die telling word dan vermenigvuldig 
met die aantal lande gekontak. 


Logstate moet, voor of op 24 November 2014 ingedien word by die Port Elizabeth 
A mateurradiovereniging, Posbus 10402, Linton Grange, Port Elizabeth, 6015 of 
per e-pos gestuur word aan contest@peham.co.za. Lees meer oor die kompetisie 
op bladsy 45 van die Kompetisiehandleiding. 


** Die Suid-Afrikaanse Radioliga Nasionale Velddag en Suid-Afrikaanse Radi- 
oliga BHF/UHF Kompetisie is op die lug vanaf 10:00 UTC op Saterdag 15 


November en eindig 24 uur later. 


Vir die Nasionale Velddag kan gelykgolf-, foon- en digitale-werking gebruik word 
van 160 tot 10 meter. `n RS of RST verslag, die aantal radios, velddag-klas en die 
provinsiale afkorting word uitgeruil. Daar is ses afdelings waaraan deelgeneem 
kan word en sluit onder andere in veldstasies, ultra-ligte stasies en tuisstasies. 


Stasies kan 24 uur voor die kompetisie opgerig word, terwyl tente en karavane 
enige tyd opgerig kan word. @SOs met Z7S stasies tel 5-punte en @OSOs met 
DX-stasies tel 1 punt. Daar is ook krag, provinsiale en klas vermenigvuldigers. 
'n Excel-logstaat is beskikbaar by www.zsdbfn.co.za/downloads.asp. Logs moet 
voor of op 24 November aan zsAbfn@gmail.com gestuur word. Die reëls is beskik- 
baar op bladsy 18 van die Kompetisiehandleiding. 


Tydens die Suid-Afrikaanse Radiolisa BHF/UHF Kompetisie kan jy op 6, 4 en 
2 meter, 70 en 23 cm en selfs hoër werk met gelykgolf, ESB, FM en digitale 
modusse. Daar is vyf kategorieë van deelname met 'n paar subkategorieë. Die 
uitruiling is 'n RS of RST verslag, roepseine en `n sessyfer ruitverwysing. Punte 
word bereken as een (1) punt per km tot `n maksimum van 1 500 km. Alle 
kilometer berekeninge word gemaak met behulp van die “Maidenhead” ruitver- 
wysingstelsel. Dan is daar band-, stasie- en ruit-ver-menigvuldigers. Logs moet 
teen 24 November 2014 aan contest@sarl.org.za gestu-ur word. Die reëls is op 
bladsy 24 van die Kompetisie Handleiding. 


** Hannes Coetzee, ZS6BZP, berig dat die sonaktiwiteitsvlak na laer vlakke gaan 
terugkeer. Sonvlek 2205 het `n komplekse magneet veld en kan die bron van M- 
en X-klas sonfakkels wees. Vir diegene wat hulle eie frekwensievoorspellings wil 
doen, die verwagte effektiewe sonvlektelling vir die week is ongeveer 87. 


Amateurs gaan die 20 tot 10 m DX-bande geniet met 'n goeie waarskyn- 


likheid vir opwindende 10 m openinge. Besoek gerus die webtuiste 
spaceweather.sansa.org.za vir meer inligting. 
DAGBOEK 


Vandag - Herinneringsdiens uitsending vandag om 10:45 plaaslike tyd en die 
PEARS HF kompetisie om 14:00 plaaslike tyd 10 November - Sluitingsdatum 
vir 2015-kompetisiehandleiding insette 11 November - Wapenstilstand Dag 15 
en 16 November - Suid-Afrikaanse Radioliga Nasionale Velddag sowel as die 
Suid-Afrikaanse Radioliga BHF en UHF kompetisie 29 en 30 November - CO 
WW DX GG kompetisie 


Ons sluit vanmêre se bulletin met 'n vinnige terugblik op ons hoofstorie: 


Luister vandag om 10:45 na die jaarlikse herinneringsdiens wat gedurende Am- 
ateur Radio Today uitgesaai word. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082, 7 205 en 17 760 kHz. `n Potgooi deur 
Dick, ZS6RO en verskeie herleidings op BHF en UHF frekwensies regoor die 
land. `n Heruitsending vind op Maandae om 18:30 sentraal Afrika tyd op 4 


895 kHz plaas. Ons ontvang graag jou sein rapporte, kommentaar en voorstelle, 
stuur 'n e-pos aan artoday@sarl.org.za. Sentech borg die uitsendings op die 
nie-amateurfrekwensies. 


Die Suid-Afrikaanse Radioliga se nuusdiens nooi klubs en individue om nuus- 
brokkies van belang vir radioamateurs en kortgolfluisteraars in te dien. Plaas nu- 
usberigte - indien moontlik - in beide Engels en Afrikaans op die Suid-Afrikaanse 
Radioliga webtuiste onder die newsinbox skakel te plaas nie later as die Don- 
derdag wat die bulletindatum voorafgaan nie. 


Jy het geluister na `n nuusuitsending van die Suid Afrikaanse Radio Liga 
saamgestel deur Johann du Plessis, ZS6PSS, geredigeer deur Dawie Conradie 
ZR6DHC en gelees deUF ...... see os ve ve vee se Ga Gee aak RE BREER BA He Ge Gee Ga Gee Kak ARE BRA BA Ke es 


Die Afrikaanse nuusspan groet nou en wens jou `n mooi week toe. 
D J 


/EX 


